Kagawaran ng Katarungan ng Estados Unidos Dibisyon ng Karapatang Sibil Kagawaran ng Edukasyon Estados Unidos Opisina para sa Karapatang Sibil Tanggapan ng Pangkalahatan Konseho Impormasyon sa Mga Karapatan ng Lahat ng mga Bata na Magpatala sa Paaralan: Mga Tanong at Sagot para sa mga Estado, Mga Distrito ng Paaralan at mga Magulang Ang mga Tanong at Sagot ay inilaan upang makatulong sa mga estado at mga distrito ng paaralan sa pagtugon sa kanilang legal na obligasyon upang matiyak na ang kanilang mga patakaran at kasanayan ng pagpapatala1 sa antas ng elementarya at sekundaryong paaralan ay walang diskriminasyon batay lahi, kulay, o bansang pinanggalingan, at hindi maging hadlang o magpahina ng loob ng mga estudyante sa pagpapatala sa elementarya at sekundaryong paaralan batay sa kanilang o kanilang mga magulang na aktwal o pinaghihinalaang katayuan sa imigrasyon. Ang Kagawaran ng Edukasyon at Katarungan ng Estados Unidos ay hinihikayat ang mga estado at mga distrito na maagap ipatupad ang mga suportibong patakaran sa pagpapatala at mga kasanayan na maglilikha ng malawakang pagtanggap sa lahat ng mga mag-aaral sa kapaligiran ng mga paaralan.2 Dokumentasyon Q - 1. Dapat bang magtanong ang distrito ng katayuan sa imigrasyon o pagkamamamayan sa isang mag-aaral o magulang3 bilang isang paraan ng pagpapatunay ng paninirahan sa distrito? A - 1. Hindi. Ang katayuan sa imigrasyon o katayuan sa pagkamamamayan sa Amerka ay walang kinalaman sa pag-aalam kung ang estudyante ay may residensya o naninirahan sa distrito at sa halip ay magbibigay ng takot at hiya na makapang-hihina ng loob ng estudyante na ituloy ang pagpapatala sa paaralan. 1 Para sa paggamit nitong gabay, ang terminong "pagpapalista" ay nangangahulugan din ng pagpaparehistro, matrikulasyon, o pagdalo sa paaralan. 2 Itong Tanong at Sagot na dokumento ay isinama sa sulat Minamahal naming Kasamahan sa Mga Karapatan ng Lahat ng mga Bata na Magpatala sa Paaralan, na ibinigay ng Kagawaran ng Edukasyon at Katarungan ng Estados Unidos nuong Mayo 6, 2011.Ang dokumentong ito ay na-update upang tumugon sa mga karagdagang mga tanong na natanggap simula noong sulat Minamahal na Kasamahan ay nilathala nuong 2011. 3 Para sa paggamit nitong gabay, ang terminong "magulang" ay nangangahulugan din na tagapag-alaga o iba pang mga tao na responsable sa ilalim ng batas ng estado o lokal na batas. [OCR-00072-TL] Binago ng bilang ng Mayo 2014 1
Q - 2. Kinakailangan ba na ang mga mag-aaral, maliban sa mga estudyanteng walang tirahan na binigyang pahintulot ng ayon sa batas Pederal, ay magpakita ng patunay na sila ay kasalukuyang naninirahan sa distrito upang magpatala sa paaralan ng distrito? A - 2. Ang estado o distrito ay pwedeng humiling ng mga patunay ng residensya. Samakatuwid, maaaring humingi ang paaralan sa lahat ng prospektibong estudyante ng ebidensiya ng paninirahan sa distrito, maliban sa mga estudyanteng walang tirahan sangayon sa tinukoy at ibinigay ng Federal McKinney-Vento Homeless Assistance Act, 42 USC § § 11,301 et seq., magbigay patunay ng paninirahan sa loob ng distrito. Q - 3. Paano ipapakita ng mga estudyante ang katunayan na sila ay kasalukuyang naninirahan sa distrito ng paaralan? A - 3. Iba iba ang mga panuntunan ng mga estado at mga distrito sa kung anong paraan ng dokumentasyon ang maaaring gamitin upang mapatunayan ang residensya ng estudyante sa loob ng isang distrito. Sa pangkaraniwan, tinatanggap ng mga Distrito ang iba't-ibang mga dokumento bilang patunay ng residensya, katulad ng resibong pambayad ng telepono, ilaw, o koryente, o kasulatan ng pagpapaupa, apidabit ng pagtira sa magulang, mga resibong pag-arkila, isang kopya ng isang money order na ginawa para sa pagbabayad ng upa, o isang sulat mula sa isang tagapag- empleyo na nakasulat sa letterhead ng kumpanya. Dapat pinapahintulutan ang magulang na siya ang pumili sa ibat ibang pagpapatunay ng paninirahan na itinatag ng estado o lokal na batas. Ang mga estado at mga distrito ay hindi dapat iba-iba ang mga panuntunan o ipasunod ang parehong panuntunan sa iba ibang paraan sa mga estudyante batay sa kanilang o kanilang mga magulang na aktwal o pinaghihinalaang lahi, kulay, bansang pinagmulan, pagkamamayan ng Amerika, estado sa imigrasyon, o iba pang di makatwirang pananaw. Lahat ng mga estudyante ay dapat tratuhin nang pantay-pantay.4 Dapat suriin ng distrito ang listahan ng mga dokumento na hihingiin bilang pagpapatunay ng paninirahan sa distrito at tiyakin na itong mga dokumentong hinihingi ay hindi lumalabag sa batas o nagsasadyang pahinain ang loob ng isang mag-aaral na hindi dokumentado o may magulang na hindi dokumentado na mag-enrol sa paaralan. Halimbawa, kahit ang isang distrito ng paaralan ay maaaring humingi sa magulang ng pagkakakilanlan na bigay ng estado o lisensya sa pagmamaneho na kabilang sa mga dokumentong magagamit sa pagpatunay ng residensya, ang isang distrito ng paaralan ay hindi dapat humingi ng naturang mga papeles upang magtatag ng residensya kapag ang paghingi nito 4 Ang Titulo IV ng Batas ng Karapatang Sibil ng 1964, na kung saan ay ipinatupad ng Kagawaran ng Katarungan, ay pinagbabawalan ang mga paaralan ng distrito ng mga pagkilos na humahadlang sa mga mag-aaral ng pantay na pangangalaga ng batas. Ang Titulo VI ng mga Batas ng Karapatang Sibil ng 1964, na ipinatupad ng Kagawaran ng Edukasyon, at ng Kagawaran ng Katarungan sa rekomendasyon ng ahensiya Pederal na nagbibigay pondo o sa interbensyon ng isang umiiral na demanda, ipinagbabawal ang diskriminasyon batay sa lahi, kulay, o bayang pinanggalingan. Binago ng bilang ng Mayo 2014 2
ay magiging dahilan ng hindi makatwirang resulta ng paghadlang sa estudyanteng magpatala sa paaralan dahil sa katayuang hindi mamamayan at hindi dokumentadong magulang. Q - 4. Maaari bang mga batang walang tirahan, kabilang dito ang batang hindi dokumentado, ay hingian ng distrito ng patunay ng paninirahan bago matanggap sa paaralan ng distrito? A - 4. Hindi. Kahit may karapatan ang isang distrito na humingi ng mga dokumentong pagpapatunay ng residensya sa distrito, ang mga batang walang tirahan ay hindi dapat isali sa kautusang ito sangayon sa batas na tukoy sa Federal McKinney-Vento, Homeless Assistance Act. Ang mga bata at pangkalahatang kabataan ay may karapatang magpatala sa paaralan, kahit walang maipakita ang kanilang mga pamilya ng mga dokumento na kung hindi sa kanilang katayuan, ay kailangang magpatunay ng kasalukuyang paninirahan. Ang McKinney-Vento Act ay tumutukoy sa mga terminong "walang tirahan mga bata at kabataan" at kabilang dito ang, sa bahagi, "mga bata at kabataan na nakikibahagi sa pabahay ng ibang tao dahil sa pagkawala ng sariling tirahan, pang-ekonomiya hirap, o sa dahilang katulad nitpo; ay nakatira sa mga motel, hotel, parke pang-trayler, o bakuran ng kampo, dahil sa kakulangan ng mga alternatibong sapat na matutuluyan; ay nakatira sa pansamantala o palampas na tulugan inabandunado sa mga ospital; o naghihintay ng lugar sa bahay alagaan," pati na rin ang mga bata ng lipat-lipat na pang-agrikulturang mga manggagawa. Karagdagang impormasyon tungkol sa McKinney-Vento Homeless Assistance Act ay matatagpuan sa Q - 5. Paano maipapakita ng mga estudyante na angkop sila sa itinakdang edad ng paaralan? A - 5. Kaulad ng mga hinihinging pagpapatunay ng paninirahan, ang mga estado at distrito ay may kanya-kanyang mga patakaran sa kung anong mga dokumento ang magagamit ng mga mag- aaral upang ipakita na ang kanilang edad ay sang-ayon sa edad na iniutos ng estado o distrito. Ang mga namamahala ay karaniwang tumatanggap ng iba't-ibang mga dokumento para sa layuning ito. Depende sa estado o distrito, ang alternatibong mga dokumento ay maaaring kabilang, ngunit hindi limitado sa mga sertipiko na nagpapakita ng araw ng kapanganakan katulad ng sertipiko ng relihiyon, ospital, o manggagamot ng kapanganakan; listahan sa isang bibliya ng pamilya; isang talaan ng pag-aampon; isang apidabit mula sa isang magulang; isang kapanganakan sertipiko; mga tala ng dating paaralan; o anumang ibang mga dokumento na pinahihintulutan ng batas. Ang mga distrito ng paaralan ay dapat gumawa ng mga paraan upang magkaroon ang mga magulang ng kamalayan sa mga alternatibong umiiral bilang bahagi ng kanilang mga pagsusumikap na magkaroon ng malawakang pagtanggap ng lahat na mga estudyante sa kapaligiran. Binago ng bilang ng Mayo 2014 3
Ang mga hinihinging mga dokumento katulad ng sertipiko ng kapanganakan ay hindi dapat magsilbing hadlang o magpahina ng loob ng isang prospektibong istudyante sa pagpapatala at pagpasok sa paaralan, kabilang dito ang mag-aaral na hindi dokumentado o may magulang na di- dokumentado, o isang bata o kabataan na walang tirahan katulad ng natukoy ng McKinney- Vento Homeless Assistance Act (tingnan ang Q-4, sa itaas). Ang distrito ng paaralan ay hindi gagawa ng anumang hadlang o paraang magpapahina ng loob ng estudyante dahil sa kawalan ng hinihinging sertipiko ng kapanganakan o dahil sa panghingi ng dokumentong nagbibigay ng kanyang bansang pinanggalingan katulad ng banyagang sertipiko ng kapanganakan. Anumang dokumento ang hihingiin ng destrito, ito ay hindi dapat magresulta sa diskriminasyon ng istudyante dahil sa kanyang lahi, kulay, o bansang pinanggalingan. Lahat ng mga mag-aaral ay dapat tratuhin nang pantay-pantay sa paraan ng pagpapalista sa paaralan. At hindi lang ito, ang distrito ay hindi dapat gumamit ng sertipiko ng kapanganakan o iba pang papeles na ibinigay ng magulang bilang batayan para sa pagtatanong ng istado sa imigrasyon ng mga mag-aaral, ng kanyang mga magulang, o iba pang mga miyembro ng pamilya. Ang paggamit nito ay malamang na magpapahina ng loob ng istudyante na magpatala sa paaralan dahil sa pagbatay sa istado ng kanyang imigrasyon. Q - 6. Paano kung ang magulang ay nag-aatubili na magbigay ng kopya ng kanyang banyagang sertipiko ng kapanganakan o sertipiko ng kanyang anak dahil sa takot na ito ay humantong sa mga katanungan tungkol sa kanilang istado sa imigrasyon ng mga bata o ng magulang o sa katayuan ng pagkamamamayan? A - 6. Ang distrito ng paaralan ay hinihikayat na magsagawa ng maagap na hakbang na maturuan ang mga magulang tungkol sa mga karapatan ng kanilang mga anak at mabigyang muli ng katiwasayan ng isip ang mga magulang na ang kanilang mga anak ay buong pusong tinatanggap sa mga paaralan ng distrito. Halimbawa, karaniwang pinapayagan ng batas ng estado na ang distrito ay maaaring gumamit ng iba't-ibang mga dokumento upang magpatunay ng edad ng isang bata. Maaaring ipahayag ng distrito sa publiko na tinatanggap ang anumang dayuhang dokumento ng kapanganakan, sertipiko, apidabit, o alternatibong dokumento sa parehong paraan na tinatanggap ang sertipiko ng kapanakan ng Estados Unidos sa pagpasok sa paaralan at ipaalam na ito para lamang sa pagpatala sa paaralan. Katulad ng dati nating pinagbibigyan diin, ang pagpapatupad sa mga patakaran at pamantayan ng distrito para sa pagkuha ng dokumentong magpapatunay ng edad o paninirahansa isang distrito ay dapat sa pare-pareho sa lahat ng tao, anuman ang lahi, kulay, bansang pinagmulan, pagkamamamayan, o katayuan sa imigrasyon. Ang isang batang ipinaganak sa banyagang bansa na walang maibigay o ayaw magbigay ng sertipiko ng kapanganakan ay dapat pareho din ang mga pagpipilian, katulad ng iba, upang magpatala sa paaralan at dapat tratuhin nang walang kaibahan sa isang batang mamamayan ng Estados Unidos na walang maibigay o ayaw magbigay ng sertipiko ng kapanganakan. Binago ng bilang ng Mayo 2014 4
Q - 7. Matapos maunawaan ang mensahe nitong Minamahal na Kasamahan, dapat bang iwasan ang paghingi ng mga numero pang Social Security sa mga mag-aaral? A - 7. Hindi pinagbabawal ng Pederal na gobyerno ang pagkolekta ng mga numero ng social security sa mga prospektibong o kasalukuyang mag-aaral. Gayunpaman, dapat magpasya ang mga estado at lokal na mga distrito, kung mayroon silang legal na dahilan na ayon sa batas upang mangolekta ng impormasyon na ito. Kung piliin nilang mangolekta ng mga numero ng pang social security, dapat silang gumawa ng mga hakbang na matiyak ang pagiging kompidensiyal nito at nasa isang ligtas na imbakan.Bilang karagdagan, dapat nilang sundin ang Pederal na mga batas na namamahala sa paggamit nitong inpormasyon.Halimbawa, sa ilalim ng namamahalang batas Pederal, kung ang isang distrito ay humihiling ng mga numero pang social security, dapat nilang ipagbigay-alam sa mga indibidwal na ang pagsisiwalat ay kusang-loob, at ito ayon sa batas at tiyaking ipaliwanag ang dahilan ng paghingi at kung saan gagamiting ito ng distrito. Tingnan ang Batas pang Konpidensiyal ng 1974, Pub. L. Hindi. 93-579, § 7, 5 USC § 552a (paunawa), na makukuha sa katulad ng binigyang diin nitong Minamahal na Kasamahan, hindi maaaring tanggihan ng isang distrito ang pagpapatala ng isang mag-aaral kung siya (o ang kanyang magulang) ay ayaw magbigay ng numero pang social security.5 Ang mga distrito ay may mga alternatibo sa paghiling ng mga numero pang social security. Halimbawa, ang isang distrito na nagnanais na magkaroon ng mga numerong pangkilala para sa mag-aaral ay maaaring gawing random na lang ang pagtatalaga ng numero sa bawat mag-aaral. Sa ganitong paraan, maiiwasan ng estado o distrito ang anumang epektong hindi makabubuti sa pagpapatala ng mag-aaral dahil sa kanilang lahi, kulay, bansang pinagmulan, pagkamamamayan, o estado sa imigrasyon. Ang isang distrito na pumiling manghingi ng mga numero ng pang social security ay dapat gawing malinaw sa lahat ng kanilang mga dokumentong pagpapatala at pagrerehistro, kabilang dito ang mga porma, mga website, at mga komunikasyon sa mga magulang, na ang pagbibigay ng numero ng pang social security ng bata ay kusang-loob, at ang pagpili na hindi magbigay nito ay hindi makaka-hadlang sa pagpapatala ng kanilang anak sa paaralan. Q - 8. Paano makikilala ng distrito kung alin sa dalawang sumusunod ang dapat gamitin: (a) ang impormasyon na dapat o kailangang makolekta, at (b) impormasyon na maaaring huwag ng kolektahin dahil kung ito ang gawin, ang estudyante ay maaring magbago ng isip at manghina ang loob na magpatala o ituloy magaral sa paaralan. A - 8. Pangkaraniwan, kaunting impormasyon lamang ang kailangang makolekta ng distrito sa ilalim ng batas ng estado, para magpatala katulad ng patunay ng edad, kasaysayan ng pagbabakuna, at paninirahan sa loob ng distrito. Ang pagkilos ng parehong mga estado at mga 5 Kahalintulad nito, hindi maaaring tanggihan ng isang distrito ng paaralan ang isang estudyanteng nagpapatala kung pinipili ng kanyang magulang na huwag magbigay ng kanyang sariling numero ng pang social security. Binago ng bilang ng Mayo 2014 5
distrito ay dapat sang-ayon sa mga batas ng Konstitusyon ng Estados Unidos at wastong Pederal o estado na mga batas, kabilang dito ang obligasyong umiwas sa mga patakarang nagpapanatili ng diskriminasyon batay sa lahi, kulay, o bansang pinanggalingan. Sa pagpapairal nito, ang mga estado at distrito ay dapat din suriin ang kanilang pang-kasalukuyang mga patakaran upang matukoy kung ang kanilang ginagawa ay maaaring may epekto, kahit hindi sinasadya, na makapanghina ng loob na magpatala ng anak na hindi dokumentado, katulad ng paghingi ng dokumento ng kanilang estado sa imigrasyon o mga numero ng pang social security, o ng lisensiya sa pagmamaneho o aydintipikasyon galing sa estado ng magulang. Ang nasabing mga kasanayan at mga patakaran, sa sandaling makilala, ay dapat mapalitan upang maalis ang anumang epektong nakakapanghina sa pagpapatala. Q - 9. Upang maiwasan ang nakakapanghinang pagpapatala, dapat bang tanggapin ng distrito ang sinumang batang magpatala at hilingin lamang ang dokumentasyon sa ibang pagkakataon, pagtapos itala ang bata? A - 9. Katulad ng nabanggit sa itaas, ang paaralan ng distrito ay maaaring humingi muna sa mga prospektibong estudyante ng patunay ng paninirahan sa distrito at/o patunay ng edad bago tanggapin, maliban sa mga batang o kabataang walang bahay tirahan na tinutukoy sa ilalim ng Federal McKinney-Vento Homeless Assistance Act. Gayunpaman, maaari ring piliin ng distrito ang maghintay hanggang maitala ang mag-aaral bago humingi ng mga karagdagang dokumentasyon na maaaring kailanganin sa ilalim ng estado o pederal na batas, katulad ng mga datos ng demograpiko ng estudyante. Kung maghinhintay bago mangolekta ng karagdagang impormasyon, maaaring lumikha ang mga distrito ng isang mas mahusay at malawakang pagtanggap ng paaralan sa lahat ng mga prospektibong mag-aaral. Iwasan na ang paghingi ng dokumentasyon ay hindi maging daan, o magresulta sa diskriminasyon ng mag-aaral dahil sa lahi, kulay, bansang pinagmulan, pagkamamamayan, o estado ng imigrasyon. Q - 10. Sa sandaling magkaroon ng personal na impormasyon ang paaralan tungkol sa isang mag-aaral, may mga situwasyon ba na puwedeng ihayag ng distrito itong mga inpormasyon galing sa rekord ng paaralan ng walang pahintulot ng mag-aaral o ang mga magulang? A - 10. May mga situwasyon na puwedeng ihayag ng distrito ng paaralan ang impormasyon mula sa mga talaan ng edukasyon ng mag-aaral, ngunit madalang mangyari ito at, malamang, hindi naaangkop sa karamihang situwasyong naharap ng mga distrito. Ang Batas ng Karapatan ng Pamilya sa Edukasyong Konpidensyal ng 1974 (FERPA) sa pangkalahatan, ay may kautusan na ang paaralan na tumatanggap ng pondong pederal galing sa Kagawaran ng Edukasyon ay pinagbabawalang magsiwalat ng impormasyon mula sa mga talaang pang-edukasyon ng isang estudyante na, nag-iisa o kasama ng iba pang impormasyon, maaaring magpakilala sa estudyante nang walang paunang nakasulat pagsang-ayon ng isang magulang o mag-aaral (kung ang mag- aaral ay 18 taong gulang o mas matanda o nagtapos ng sekondaryang institusyon). Tingnan ang 20 USC § 1232g. Mayroong ilang mga limitadong pagbubukod sa FERPA sa kautusan na Binago ng bilang ng Mayo 2014 6
nakasulat na pahintulot ay dapat makuha bago magbunyag ng personal na impormasyon na magpapakilala mula sa mga talang pang edukasyon ng mga mag-aaral, tingnan ang 34 CFR § 99.31, kasama dito ang makitid na listahan ng mga situwasyon kung saan ang batas Pederal ng imigrasyon ay pinahihintulutan ang isang paaralan ng distrito na magbunyag ng tiyak na impormasyon tungkol sa isang mag-aaral sa ibang Pederal, estado, o lokal na ahensiya ng pamahalaan. Isang halimbawa ng situwasyon kung saan maaaring magbunyag ang paaralan kung ang isa ay nabigyan ng hindi imigrante bisa pang-estudyante na may kondisyon na ang pagpapatuloy ng estudyanteng bisa ay depende sa pananatili ng mag-aaral sa isang partikular na paaralan. Tandaan na sa kasong ito, ang isang distrito ay maroon ng impormasyon na galing mismo sa mga estudyante na nagpatala para makakuha ng bisang pang-estudyante. Kasama sa kondisyon ay ang pang-unawa na dapat magbunyag ang paaralan sa imigrasyon sa patuloy na pag-aaral ng estudyante upang mapanatili ang bisa pang-estudyante. Dahil din dito, walang dahilang magtanong ng estado sa imigrasyon ang paaralan kung dati na nilang alam. Q - 11. Paano ipapaalam ng isang distrito ng paaralan ang mga kinakailangan para sa pagpapatala sa mga magulang na may limitadong kasanayan sa Ingles? A - 11. Para sa mga nahihirapan na magsalita o umintindi ng Ingles na magulang ng mag-aaral na nagnanais magpatala sa paaralan, ang distrito ay dapat gumawa ng paraang maipaalam ng maliwanag ang materyal na impormasyon sa pagpapatala - e.g., isalin ang dokumento sa ibang wika maliban sa Ingles at humanap ng mga paraan ng pagtugon sa mga katanungan ng mga magulang - ayon sa iniatas ng Title VI ng mga Batas ng Karapatang Sibil ng 1964, 42 USC § 2000d, at ang Pantay na mga Oportunidad pang-Edukasyon, 20 USC § 1703.Maaaring isama sa materyal na impormasyon ang mga alternatibong paraan, na aprobado ng estado, ng pagpapatunay ng paninirahan at patunay na angkop sa hinihinging edad. Kung mayroon man.Kung ang distrito ay humihingi ng numero pang social security, maaring isama sa materyal na impormasyon ang paliwanag na kung ayaw o hindi makapagbigay ang estudyante (o magulang o tagapagalaga), siya ay hindi maaaring tanggihan ng distrito. Karagdagang Maagap na mga Paraang Pang-suporta na Puwedeng Gawin ng mga Estado at Distrito Q - 12. Ano ang maagap na magagawa ng mga paaralan para ipaalam sa mga magulang na ang kanilang mga anak ay malugod na tinanggap sa paaralan, maging anuman ang kanilang katayuan sa pagka-mamamayan o estado sa imigrasyon? A - 12. Nanghihikayat ang sulat Ang Minamahal na Kasamahan sa mga estado at mga distrito na suriing mahusay ang mga patakaran sa pagpapatala at mga kasanayan upang matiyak na ang mga ito ay sang-ayon sa batas at hindi nagtataglay ng patakaran na nagbibigay takot at nagpapahina ng loob sa mga magulang na ipatala ang mga anak sa paaralan. Itama anumang problema ang makita. Binago ng bilang ng Mayo 2014 7
Bilang karagdagan, hinihikayat ng Kagawaran ng Edukasyon ng Estados Unidos at Kagawaran ng Katarungan ng Estados Unidos ang mga distrito na maging maagap sa pagbigay-alam sa mga magulang ng kanilang karapatan na magpadala ng kanilang mga anak sa mga pampublikong paaralan. Halimbawa, ang mga distrito ay maaaring magpadala sa mga komunidad ng mga magpapaliwanag sa mga magulang na ang lahat ng mga mag-aaral na naninirahan sa loob ng distrito ay inaanyayahan magpatala at magaral sa paaralan ng distrito. Q - 13. Kailangan bang magbigay ang distrito ng mga tauhan ng pagsasanay tungkol sa kung paano maiiwasan ang mga paglabag sa batas sa bagay na ito? A - 13. Ang pagsasanay ng mga kawani sa antas ng paaralan at distrito ay hinihikayat. Sa katapusan, ang estado at distrito ay may legal na pananagutan na matiyak na sila ay sumusunod sa batas Pederal. Ang pagsasanay ng mga kawani ng distrito at paaralan ang tutulong na pangasiwaan ang pagsunod. Q - 14. Ano ang tungkulin ng Mga Ahensya ng Estado Pang-edukasyon (SEAs) sa pagtiyak na maiwasan na ang mag-aaral ay hindi maling maibukod sa paaralan? A - 14. Ang sulat Minamahal na Kasamahan na ibinigay nung Mayo 6, 2011, at binago at muling ipinahayag nuon Mayo 8, 2014, ay inilaan upang ipaalala sa mga distrito at mga estado ng kanilang mga obligasyon sa ilalim ng mga umiiral na batas. Bilang taga-tanggap ng pondong Pederal, ang SEAs ay responsable sa pagsubaybay sa pagsunod sa mga batas Pederal na kontra- diskriminasyon. Dahil ang mga batas tungkol sa pagpapatala ng paaralan, kabilang ang mga kinakailangan para sa patunay ng edad at paninirahan, ay paiba-iba sa bawat estado, ito ay isang situwasyon na nangangailangan ng pamumuno ng SEAs at maaaring maging lalong epektibo. Ang SEAs ay hinihikayat na suriin ang mga umiiral na mga kasanayan at patakaran at tulungan ang kanilang mga distrito sa pag-unawa ng mga uri ng mga kasanayan na susunod sa mga kautusan ng estado hinggil sa pagpapatala sa paaralan nang hindi lumalabag sa mga Konstitusyonal at Pederal na kautusang pangkontra sa diskriminasyon. Lalo na, dapat tiyakin ng SEAs na ang mga patakaran sa pag-patala sa mga paaralan ng distrito ay hindi nagbibigay daan sa panghihina ng loob ng mag-aaral na magpatala at nagiging hadlang sa pagpasok sa paralan, kabilang dito ang mga estudyanteng hindi dokumentado o may magulang na hindi dokumentado. Binago ng bilang ng Mayo 2014 8